ടി20ലോകകപ്പ്: ബാറ്റിംഗില് പതറി ദക്ഷിണാഫ്രിക്ക സ്കോര് 9ന് 118 ഓസീസിനും മുന്നിരക്കാരെ നഷ്ടമായി അബുദാബി: ടി20 ലോകകപ്പ് സൂപ്പര് 12 പോരാട്ടത്തിലെ ആദ്യമത്സരത്തില് ബാറ്റിംഗില് തകര്ന്ന് ദക്ഷിണാഫ്രിക്ക. ടോസ് നഷ്ടപ്പെട്ട ദക്ഷിണാഫ്രിക്കയെ ഓസീസ് ബാറ്റിംഗിനയ്ക്കു കയായിരുന്നു. നിശ്ചിത 20 ഓവറില് 9 വിക്കറ്റിന് 118 റണ്സാണ് പ്രോട്ടീയാസ് നിരയ്ക്ക് എടുക്കാനായത്. രണ്ടാമത് ബാറ്റിംഗ് ആരംഭിച്ച ഓസീസിന് അതേ നാണയത്തില് മറുപടി നല്കിയിരിക്കുകയാണ് ദക്ഷിണാഫ്രിക്ക. ഒടുവില് വിവരം ലഭിക്കുമ്ബോള് ഓസീസ് 3ന് 40 എന്ന നിലയിലാണ്. സ്റ്റീവന് സ്മിത്തും, മാക്സ്വെല്ലുമാണ് ക്രീസിലുള്ളത്. മദ്ധ്യനിരയില് തിളങ്ങിയ എയ്ഡന് മര്ക്റാം നേടിയ 40 റണ്സാണ് ദക്ഷിണാഫ്രിക്കയ്ക്ക് മാന്യമായ സ്കോര് നല്കിയത്. മുന്നിര പാടെ തകര്ന്ന ദക്ഷിണാഫ്രിക്ക ഒരു ഘട്ടത്തില് 4ന് 46 എന്ന നിലയിലായിരുന്നു. തുടര്ന്നാണ് മര്ക്റാമിനൊപ്പം ഹെയിന്റിച്ച് 13 റണ്സും ഡേവിഡ് മില്ലര് 16 റണ്സുമെടുത്ത് ടീമിന് റണ്സ് മുന്നോട്ട് കയറ്റിയത്. വാലറ്റത്ത് റബാഡ നേടിയ 19 റണ്സും നിര്ണ്ണായകമായി. മുന് നിരയില് ഓപ്പണറും ദക്ഷിണാഫ്രിക്കന് നായകനുമായ ബാവുമ12, ഡീകോക്7, വാന്ഡെര് ഡ്യൂസെന്2 എന്നിവര് പെട്ടന്ന് പുറത്തായി. വാലറ്റത്ത് പ്രിട്ടോറിയോസ്1 കേശവ് മഹാരാജ്0 ആന്റീച്ച് നോര്ച്ചേ2 എന്നിവര്ക്കും കാര്യാമായി ഒന്നും ചെയ്യാനായില്ല. ഓസീസിനായി മിച്ചല് സ്റ്റാര്ക്ക്, ഹേസല്വുഡ്, ആദം സാംപ എന്നിവര് രണ്ടു വിക്കറ്റുകള് വീതം വീഴ്ത്തി. മാക്സ്വെല്ലിനും പാറ്റ് കമ്മിന്സിനും ഓരോ വിക്കറ്റ് ലഭിച്ചു.